cyanic-selkie/wikianc huggingface dataset:
หอยมรกต
หอยมรกต (Amphidromus atricalossus classiarius) เป็นหอยทากในสกุล แอมฟิโดรมัส (Amphidromus)
สถานที่ค้นพบ
พบได้ที่ เกาะตาชัย ในจังหวัดพังงา
การพระราชทานนาม
โดยได้รับนามพระราชทานจากสมเด็จพระเทพรัตนราชสุดาฯสยามบรมราชกุมารี
ปฏิทินสุริยคติไทย
ปฏิทินสุริยคติไทย คือปฏิทินอย่างเป็นทางการของประเทศไทยในปัจจุบัน เป็นระบบปฏิทินสุริยคติอ้างวันเดือนปีตรงตามปฏิทินกริกอเรียนที่มีจำนวนวัน 365 หรือ 366 วันในแต่ละปี โดยปรับเปลี่ยนจากปฏิทินจันทรคติไทยเดิมเมื่อ พ.ศ. 2431 (จุลศักราช 1240) ในสมัยรัชกาลที่ 5 ชื่อเดือนในภาษาไทยทั้งสิบสองในปฏิทินตั้งชื่อโดยกรมพระยาเทววงศ์วโรปการ
พุทธศักราช
ต้นยุคอ้างอิงของพุทธศักราชแบบไทยจะช้ากว่าแบบอื่นไป 1 ปี โดยแบบไทยนับปีหลังจากพระพุทธเจ้าปรินิพพานไปแล้ว 1 ปี พ.ศ. 1 คือเริ่มนับตั้งแต่วันที่ 1 มีนาคม 545 ปี ก่อน ค.ศ. (เทียบกับประเทศอื่นที่นับปีที่พระพุทธเจ้าปรินิพพานเป็น พ.ศ. 1 คือเริ่มจากวันที่ 13 พฤษภาคม 544 ปี ก่อน ค.ศ. หรือขึ้น 15 ค่ำเดือนวิสาขะ อัญจนศก 148) ดังนั้น หากปฏิทินไทยเป็น พ.ศ. 2400 พ.ศ. แบบลังกาจะเป็น 2401
ในสมัยก่อน ปฏิทินสุริยคติไทยและปฏิทินสุริยคติสากล นับเดือนที่เปลี่ยนศักราชไม่เหมือนกัน กล่าวคือ ไทยจะเปลี่ยนศักราชในวันที่ 1 เมษายน ในขณะที่สากลจะเปลี่ยนในวันที่ 1 มกราคม ทำให้พุทธศักราชและคริสต์ศักราชคาบเกี่ยวกัน โดยที่สามเดือนแรกในคริสต์ศักราช (มกราคม กุมภาพันธ์ มีนาคม) จะตรงกับพุทธศักราชก่อนหน้า เช่น ค.ศ. 1900 สามเดือนแรกจะตรงกับ พ.ศ. 2442 และเดือนอื่น ๆ จะตรงกับ พ.ศ. 2443
ในสมัยจอมพล ป. พิบูลสงคราม เป็นนายกรัฐมนตรี ได้ประกาศเปลี่ยนวันขึ้นปีใหม่ไปเป็น 1 มกราคม ให้เทียบเท่ากับสากล โดยเริ่มใช้ตั้งแต่ พ.ศ. 2484 เป็นต้นไป จึงทำให้ พ.ศ. 2483 เหลือเพียงแค่ 9 เดือน (เมษายน - ธันวาคม) ดังแสดงในแผนภาพ
รัตนโกสินทร์ศก
รัตนโกสินทรศก ตัวย่อ ร.ศ. (Rattanakosin era) เป็นศักราชซึ่งมีจุดเริ่มยุคคือปีก่อตั้งกรุงรัตนโกสินทร์ เริ่มใช้ครั้งแรกเมื่อจุลศักราช 1250 (พ.ศ. 2324) และวันเริ่มต้นปีคือวันที่ 1 เมษายน ซึ่งพระบาทสมเด็จพระจุลจอมเกล้าเจ้าอยู่หัวทรงกำหนดให้เป็นวันขึ้นปีใหม่และประกาศใช้รัตนโกสินทรศกอย่างเป็นทางการ จนกระทั่งในสมัยพระบาทสมเด็จพระมงกุฎเกล้าเจ้าอยู่หัวทรงเล็งเห็นประโยชน์และสะดวกในการใช้พุทธศักราชอ้างอิงประวัติศาสตร์ จึงได้มีการยกเลิกการใช้งานรัตนโกสินทรศกตามประกาศเมื่อวันที่ 21 กุมภาพันธ์ 2455 โดยหนังสือราชการทั้งหมดได้เปลี่ยนมาใช้พุทธศักราชแทน
เดือน
ในปฏิทินสุริยคติไทยใช้จำนวนเดือน 12 เดือน ตามปฏิทินกริกอเรียน โดยจำนวนวันในแต่ละเดือนได้อ้างอิงตามเช่นเดียวกันโดยในแต่ละเดือนจะมีจำนวนวันตั้งแต่ปี 28-31 วัน ชื่อเดือนทรงตั้งโดยกรมพระยาเทวะวงศ์วโรปการ โดยทรงใช้ตำราจักรราศี ซึ่งแสดงการโคจรของดาวเคราะห์รอบดวงอาทิตย์ในหนึ่งปีตามวิชาโหราศาสตร์ โดยทรงนำคำสองคำมาสนธิกัน คำต้นเป็นชื่อราศีที่ปรากฏในช่วงเวลานั้นรวมกับคำว่า "อาคม" หรือ "อายน" ที่หมายถึง "การมาถึง" โดยได้ระบุวันอย่างชัดเจนโดยคำว่า "คม" สำหรับเดือนที่มี 31 วัน และคำว่า "ยน" สำหรับเดือนที่มี 30 วัน ยกเว้นเดือนกุมภาพันธ์ที่มี 28 หรือ 29 วัน ถ้าเป็นปีอธิกสุรทิน
วันในสัปดาห์
ในปฏิทินสุริยคติวันในสัปดาห์ตามปฏิทินกริกอเรียนเช่นกันโดยในแต่ละสัปดาห์จะประกอบไปด้วย 7 วัน ซึ่งเริ่มต้นสัปดาห์ด้วยวันอาทิตย์
บุญเรือน ชุณหะวัณ
ท่านผู้หญิงบุญเรือน ชุณหะวัณ (สกุลเดิม โสพจน์; 25 เมษายน พ.ศ. 2463 – 14 สิงหาคม พ.ศ. 2564) เป็นภริยาของพลเอกชาติชาย ชุณหะวัณ อดีตนายกรัฐมนตรี และเป็นพระญาติฝ่ายพระชนนีในสมเด็จพระศรีนครินทราบรมราชชนนี
ประวัติ
ท่านผู้หญิงบุญเรือน ชุณหะวัณ เป็นบุตรคนที่สามจากทั้งหมดสี่คนของแช่ม กับ บ๋วย โสพจน์ มีพี่น้องชื่อ ชื่น, สนิท และอำไพ (เดิมชื่อ ทุเรียน) ตามลำดับ บิดาเป็นลูกพี่ลูกน้องทางพระชนนีของสมเด็จพระศรีนครินทราบรมราชชนนี
วัดเจ็ดยอด (แก้ความกำกวม)
วัดเจ็ดยอด อาจหมายถึง
บุญเรือน ชุณหะวัณ
ประวัติ
ท่านผู้หญิงบุญเรือนและพี่น้องทั้งหมดได้รับการอุปการะจากสมเด็จพระศรีนครินทราบรมราชชนนี และเป็นผู้ติดตามเมื่อครั้งเดินทางไปโลซาน สวิตเซอร์แลนด์ โดยโดยสารทางเรือจากปีนังเมื่อเดือนเมษายน พ.ศ. 2476 พร้อมด้วยสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์, พระบาทสมเด็จพระปรเมนทรมหาอานันทมหิดล พระอัฐมรามาธิบดินทร พระบาทสมเด็จพระมหาภูมิพลอดุลยเดชมหาราช บรมนาถบพิตร และพระพี่เลี้ยงเนื่อง จินตดุล ต่อมาสมเด็จพระศรีนครินทราบรมราชชนนีทรงจัดให้ท่านไปอยู่กับครอบครัวชาวสวิตเซอร์แลนด์ และไปศึกษาต่อที่โรงเรียนประจำสำหรับเด็กผู้หญิง
ท่านผู้หญิงบุญเรือนสำเร็จการศึกษาด้านการเลี้ยงเด็ก และตามเสด็จฯ สมเด็จพระศรีนครินทราบรมราชชนนีเดินทางกลับประเทศไทยเมื่อเดือนพฤศจิกายน พ.ศ. 2481 เป็นครูสอนหนังสืออยู่ที่โรงเรียนอนุบาลละอออุทิศ (โรงเรียนสาธิตละอออุทิศ มหาวิทยาลัยสวนดุสิต)
ท่านผู้หญิงบุญเรือน ชุณหะวัณ ถึงแก่อนิจกรรมจากโรคติดเชื้อไวรัสโคโรนา 2019 เมื่อวันที่ 14 สิงหาคม พ.ศ. 2564 เวลา 01.38 น. สิริอายุ 101 ปี
พระบาทสมเด็จพระวชิรเกล้าเจ้าอยู่หัว​โปรดเกล้าโปรดกระหม่อม​ฯ ให้พระราชทานเพลิงศพในวันที่ 15 สิงหาคม พ.ศ. 2564 เวลา 14.00 น. ณ วัดพระศรีมหาธาตุวรมหาวิหาร​ เขตบางเขน กรุงเทพมหานคร กร ทัพพะรังสี​ สุวัจน์ ลิปตพัลลภ ​วรรณรัตน์ ชาญนุกูล​ จาตุรนต์ ฉายแสง​ ประเสริฐ บุญชัยสุข เทวัญ ลิปตพัลลภ​ วีระศักดิ์ โควสุรัตน์​ เข้าร่วมพิธีพระราชทาน​เพลิงศพ
ชีวิตส่วนตัว
ท่านผู้หญิงบุญเรือนสมรสกับพลเอกชาติชาย ชุณหะวัณ อดีตนายกรัฐมนตรี ซึ่งขณะนั้นผู้บังคับหมวดกองพันทหารม้าที่ 1 รักษาพระองค์ เมื่อวันที่ 23 พฤศจิกายน พ.ศ. 2487 มีบุตรธิดาด้วยกันสองคน คือ
ยศทหารเบลารุส
ตารางข้างล่างต่อไปนี้คือข้อมูลเกี่ยวกับยศทหารของกองทัพเบลารุส โครงสร้างลำดับชั้นยศ ได้รับได้รับอิทธิพลแบบธรรมเนียมทหารจากสหภาพโซเวียต
วัดถ้ำเขาน้อย
วัดถ้ำเขาน้อย (龍山寺) เป็นวัดพุทธศาสนานิกายมหายาน ก่อตั้งเมื่อ 140 ปีที่แล้ว (พ.ศ. 2426) โดยหลวงพ่อแห้ง （妙參大師） เป็นหนึ่งในสถานที่ท่องเที่ยวสำคัญของจังหวัดกาญจนบุรี มีพระเจดีย์คีรีบรมธาตุ/เจดีย์หมื่นพุทธ วัดแห่งนี้ก่อสร้างขึ้นด้วยสถาปัตยกรรมและศิลปกรรมจีน รูปแบบพุทธศาสนานิกายมหายาน ที่ชาวญวนนับถือ
ประวัติ วัดถ้ำเขาน้อย (龍山寺) เป็นวัดเก่าแก่อีกวัดหนึ่งในพระพุทธศาสนามหายาน (ฝ่ายอนัมนิกาย)​ ตั้งอยู่ ณ ตำบลม่วงชุม อำเภอท่าม่วง จังหวัดกาญจนบุรี
ทั้งวัดถ้ำเสือ (จังหวัดกาญจนบุรี) และวัดถ้ำเขาน้อยเป็นสถานที่ท่องเที่ยวสำคัญของจังหวัดกาญจนบุรี ด้วยทิวทัศน์ที่ล้อมรอบด้วยทุ่งนา ในปี พ.ศ. 2559 วัดทั้งสองได้ปรากฏเป็นฉากหลังสำคัญในมิวสิกวิดีโอเพลง Love on Me ของศิลปินที่มีชื่อเสียงในระดับสากล แกแลนทิส
สิ่งก่อสร้างและสถานที่เคารพบูชา
สถานที่สำคัญหลักต่างๆภายในวัด
1.วิหารพระศรีอาริยเมตไตรยโพธิสัตว์ เมื่อเข้าประตูวิหารหลักของวัด จะพบท่านประดิษฐานตรงกลางวิหาร พร้อมด้วย18พระอรหันต์ตั้งอยู่สองข้างซ้ายขวา
2.วิหารเทพเซียน ตั้งอยู่ปีกด้านขวาของวิหารพระศรีอารยเมตไตรยโพธิสัตว์ ท่านสามารถมาไหว้บูชา ไท่ส่วยเอี๊ยแก้ปีชงได้ รวมถึงสักการะเทพเจ้าอื่นๆ เช่น ตั่วเหล่าเอี๊ยะ เจ้าพ่อกวนอู แปะกง หน่ำเทียนมึ้ง เจ้าแม่ทับทิม หน่ำเต้าแชกุลและปักเต้าแชกุง เป็นต้น
3.วิหารพระกวนอิมโพธิสัตว์ อยู่ชั้น2ของอาคาร เดินขึ้นบันไดไปเล็กน้อย ด้านข้างมีวิหารย่อยไต่ฮงกงและโป๊ยเซียน
4.โบสถ์ ด้านในมีพระศรีศากมุนีพุทธเจ้าประธานและพระโพธิสัตว์2องค์ให้สักการะบูชา ด้านหน้าโบสถ์มีท้าวมหาชมภู รอบข้างทั้ง4มุมมีท้าวจตุโลกบาลคอยทำหน้าที่ปกปักรักษา
5.ถ้ำใหญ่ อยู่ด้านขวามือของโบสถ์ ภายในเป็นห้องโถงถ้ำธรรมชาติ เป็นที่เหมาะแก่การเจริญสมาธิ มีพระพุทธรูปโบราณมากมายให้สักการะมากมาย
6.หลวงปู่แห้ง เกจิอาจารย์ องค์ปฐมบูรพาจารย์ของวัดถ้ำเขาน้อย
ภายในถ้ำเล็กๆ บริเวณข้างถ้ำใหญ่(โบสถ์เก่า)วัดถ้ำเขาน้อย เป็นสถานที่ประดิษฐานรูปจำลองหลวงปู่เหมี่ยวซำ (หลวงพ่อแห้ง) ด้านขวามือในถ้ำมีป้ายวิญญาณสลักอักษรจีนตรงกลางแผ่นไว้ว่า..........
圓寂重興妙參垠大師之塔 สามารถถอดรหัสได้ใจความว่า สถานที่ตั้งป้ายวิญญาณปรมาจารย์เหมี่ยวซำได้จัดทำขึ้นไว้หลังการมรณภาพ
ด้านข้างขวามือของป้ายมีแกะสลักอักษรจีน 光緒二十五年四月八日吉立　แปลความได้ว่า ช่วงสมัยราชวงศ์ชิงของจักรพรรดิกวงสวี่ ปีที่25 เดือน4 วันที่8 เวลาดิถีอันเป็นมงคลฤกษ์
หลวงปู่แห้งท่านเป็นพระผู้ทรงวิทยาคมอย่างมาก ครั้งเมื่อยังมีชีพอยู่ท่านมักเจริญวิปัสสนากรรมฐาน และเขียนยันต์ทำน้ำมนต์ให้กับผู้ที่ป่วยเป็นโรคต่างๆได้ดื่มใช้ จากไข้ต่างๆที่หมอไม่สามารถรักษาได้ก็กลับหายเป็นสนิท ปัจจุบันมักผู้คนมักมีคนมากราบไหว้ขอพรจากท่าน และนำของมาไหว้บูชาถวายเมื่อสำเร็จดังหวังอยู่เสมอ
7.วิหารพระพุทธเจ้า 5 พระองค์ แบบฉบับมหายาน อยู่ตรงกลางเขาหลังโบสถ์ อีกทั้งยังมี รอยพระพุทธบาทจำลอง อยู่ระหว่างเส้นทางขึ้นชมเก๋งจีน7ชั้น ให้สักการะบูชา
8.เทพารักษ์วัดถ้ำเขาน้อย อยู่ทางขึ้นเจดีย์หมื่นพุทธ เป็นเทพเจ้าที่ปกปักษาพื้นที่เขาแห่งนี้และบริเวณโดยรอบ
ไรชส์เกา
ไรชส์เกา (Reichsgau) เป็นเขตปกครองย่อยๆที่ถูกสร้างขึ้นในหลายพื้นที่ที่ถูกผนวกโดยนาซีเยอรมนีระหว่างปี 1939-1945.
รายชื่อไรชส์เกา
ไรชส์เกาในออสเตรียในปี ค.ศ. 1938
ปลาแค้ติดหิน
ปลาแค้ติดหิน หรือ ปลาแค้ห้วย (Hill-stream catfish) เป็นปลาหนังในสกุล Glyptothorax (/กลีพ-โท-ทอ-แร็กซ์/) ในวงศ์ปลาแค้ (Sisoridae) จัดเป็นปลาขนาดเล็ก มีรูปร่างโดยรวมคือ มีลำตัวเพรียวยาว ครีบหางเว้าลึก อาจมีสีเหลืองเป็นลายพาดด้านข้างลำตัว พื้นลำตัวสีน้ำตาล มีหนวด 4 คู่ โดยหนวดที่ริมฝีปากเป็นเส้นแบนและแข็ง หนวดที่จมูกสั้น หนวดใต้คางยาว ผิวสาก  และมีแผ่นหนังย่นใต้อกซึ่งใช้เกาะพื้นหินได้ ครีบหลังอยู่หน้าครีบท้อง ครีบอกและครีบหลังมีก้านครีบเดี่ยวที่เป็นเงี่ยงแข็งและขอบจักเป็นฟันเลื่อย มักพบอาศัยอยู่ในลำธารน้ำตกบนภูเขาที่มีกระแสน้ำไหลเชี่ยว กินอาหารจำพวก แมลงน้ำและสัตว์น้ำขนาดเล็ก ออกหากินในเวลากลางคืน
มีขนาดโดยเฉลี่ยประมาณ 10-15 เซนติเมตร พบกระจายพันธุ์อย่างกว้างขวางตั้งแต่ลุ่มน้ำของทะเลดำทางตอนเหนือของตุรกี ไปจนถึงเอเชียไมเนอร์, ตอนใต้ของจีนและลุ่มแม่น้ำแยงซี, เอเชียตะวันออกเฉียงใต้ ไปจนถึงเกาะชวาในอินโดนีเซีย
มีทั้งหมดประมาณ 93 ชนิด
มีชื่อเรียกโดยรวมในภาษาไทยว่า "แค้", "แค้ห้วย" หรือ "ปลาติดหิน" ในขณะที่วงการปลาสวยงามจะนิยมเรียกว่า "ฉลามทอง"
การจำแนก
93 ชนิด
เลิฟไลฟ์! ปฏิบัติการไอดอลจำเป็น
'''เลิฟไลฟ์! ปฏิบัติการไอดอลจำเป็น''' (Love Live! School idol project) เป็นชื่อโปรเจ็กต์ที่ผลิตร่วมกันระหว่าง แอสกีมีเดียเวิร์กส์ (นิตยสาร Dengeki G's Magazine), ค่ายเพลงแลนติส และบริษัทสตูดิโออนิเมะซันไรส์ โปรเจ็กต์นี้เริ่มต้นตั้งแต่วันที่ 30 มิถุนายน พ.ศ. 2553 ในนิตยสาร Dengeki G's Magazine ฉบับเดือนกรกฎาคมปีเดียวกัน ต่อมาจึงมีซิงเกิลเพลง, ภาพยนตร์การ์ตูนทางโทรทัศน์ จำนวน 2 ฤดูกาล จำนวนฤดูกาลละ 13 ตอน รวม 26 ตอน, โอวีเอ 1 ตอน, วิดีโอเกม และภาพยนตร์ฉายตามโรงภาพยนตร์เมื่อเดือนมิถุนายน พ.ศ. 2558
เรื่องย่อ
โรงเรียนมัธยมปลายโอโตโนะคิซากะ กำลังเจอกับปัญหาว่ามีนักเรียนมาเรียนน้อยลงทุกที และอาจถึงขั้นต้องปิดตัวลง แต่แล้วก็มีสาวน้อย 9 คนเกิดไอเดียขึ้นว่า จะรวมกลุ่มกันเป็นไอดอลเพื่อให้โรงเรียนเป็นที่รู้จัก และมีคนเข้ามาเรียนมากขึ้นเพื่อไม่ให้โรงเรียนของพวกเธอต้องปิดตัวลง
อนิเมะ
ในภาคอนิเมะ สร้างโดยสตูดิโอ 8 ของซันไรส์ ที่เน้นสร้างการ์ตูนอนิเมะแนวโมะเอะโดยเฉพาะ กำกับโดย ทะกะฮิโกะ เคียวโกะกุ เขียนบทโดย จุกกิ ฮะนะดะ และประพันธ์ดนตรีประกอบโดย โยชิอะกิ ฟุจิซาวะ มีทั้งหมด 2 ฤดูกาล ฤดูกาลละ 13 ตอน รวม 26 ตอน และโอวีเอ 1 ตอน
ส่วนดีวีดีและบลูเรย์ จำหน่ายโดย บันไดวิชวล โดยฤดูกาลที่ 1 ออกจำหน่ายระหว่างวันที่ 22 มีนาคม - 25 กันยายน พ.ศ. 2556 แบ่งเป็น 7 ชุด โดยชุดแรกมียอดขายเปิดตัวที่ 35,130 ชุด และยอดขายชุดสุดท้าย 39,489 ชุด นอกจากนี้ยังผลิตรุ่นพิเศษ จำหน่ายเฉพาะบลูเรย์ เมื่อวันที่ 25 ธันวาคม พ.ศ. 2556
ส่วนฤดูกาลที่ 2 ออกจำหน่ายระหว่างวันที่ 20 มิถุนายน - 25 ธันวาคม พ.ศ. 2557 แบ่งเป็น 7 ชุดเช่นกัน โดยเฉพาะชุดที่ 1 มียอดขายเปิดตัวสูงถึง 82,119 ชุด นับเป็นยอดขายที่มากที่สุดในจำพวกอนิเมะทางโทรทัศน์หลัง พ.ศ. 2543 เป็นต้นมา แทนที่ ปกรณัมของเหล่าภูต ชุดที่ 6 ที่มียอดขายเปิดตัว 72,207 ชุด
วัดเจ็ดยอด (จังหวัดเชียงราย)
วัดเจ็ดยอด เป็นพระอารามหลวงชั้นตรี ชนิดสามัญ ในอำเภอเมือง จังหวัดเชียงราย สันนิษฐานว่าวัดนี้สร้างขึ้นในสมัยอาณาจักรล้านนา หรือก่อนที่พญามังรายจะตั้งเมืองเชียงราย ต่อมาถูกทิ้งร้างภายหลังการรุกรานจากพม่า ต่อมาในรัชสมัยพระบาทสมเด็จพระนั่งเกล้าเจ้าอยู่หัว วัดเจ็ดยอดได้ถูกบูรณปฏิสังขรณ์พร้อมกับการเดินทางกลับไปสร้างเมืองของคนท้องถิ่นที่อาศัยในพระนครนำโดยพระเจ้ามโหตรประเทศ พระเจ้าเชียงใหม่ ซึ่งในขณะนั้นวัดและพระธาตุอยู่ในสภาพชำรุดผุผัง พระครูบาคันธะคนฺธวํโสจึงชักชวนชาวบ้านให้ช่วยกันบูรณะวัด ตั้งแต่ปี พ.ศ. 2386 เป็นต้นมา วัดเจ็ดยอดได้รับสถานะพระอารามหลวงในวันที่ 31 พฤษภาคม พ.ศ. 2521
ชื่อวัด เจ็ดยอด นั้นบางตำนานกล่าวว่ามาจากในขณะที่กำลังบูรณปฏิสังขรณ์วัด ขุดพบฐานของพระธาตุที่ตั้งเรียงกันรวมเจ็ดองค์ ในขณะที่บางตำนานกล่าวว่า บริเวณนั้นมี วัดร้างถึง 7 วัด พระครูบาฯ ไม่สามารถดูแลได้ทั่วถึงจึงรวมวัดทั้งหมดสร้างเป็นวัดเดียว และสร้างพระธาตุเจดีย์เจ็ดยอดพร้อมทั้งให้ชื่อวัดเจ็ดยอด ตามชื่อวัดโพธารามหรือวัดเจ็ดยอด จังหวัดเชียงใหม่
ในวันที่ 19 มกราคม พ.ศ. 2565 เกิดฟ้าผ่าที่องค์พระธาตุเจ็ดยอด ส่งผลให้ผิวคอนกรีตทาสีขาวด้านนอกส่วนชั้นที่ 1-5 ของเจดีย์แตกกะเทาะออกมาให้เห็นอิฐด้านใน แต่โครงสร้างในภาพรวมไม่ได้รับความเสียหายแต่อย่างใด
สร้อยสุวรรณา
สร้อยสุวรรณา (bladderwort ; ) เป็นพืชกินแมลงในวงศ์สร้อยสุวรรณา (Lentibulariaceae) กระจายพันธุ์ตั้งแต่เอเชียใต้, เอเชียตะวันออกเฉียงใต้และโอเชียเนีย เป็นไม้ล้มลุกปีเดียวขนาดเล็ก มีไหลเป็นเส้นขนาดเล็ก มีใบหลายใบออกจากไหล รูปแถบ ยาวได้ประมาณ 2 ซม. มีกับดักแมลงขนาดเล็ก เป็นกะเปาะกลม ติดบนไหลและใบ ยาวประมาณ 0.1 ซม. ช่อดอกออกเดี่ยว ๆ แบบช่อกระจะ ตั้งตรง เกลี้ยง สูงประมาณ 60 ซม. เกล็ดและใบประดับมีลักษณะคล้ายกัน ในแต่ละช่อมี 1-10 ดอก ก้านดอกยาว 0.2-0.5 ซม. มีปีกแคบ ๆ กลีบเลี้ยง 2 กลีบ รูปไข่ ยาว 0.2-0.7 ซม. กลีบดอกสีเหลือง รูปปากเปิด ยาว 0.6-1 ซม. กลีบล่างมีเดือยรูปลิ่ม เกสรเพศผู้ 2 อัน ติดที่โคนกลีบดอกกลีบบน ก้านเกสรยาวประมาณ 0.1 ซม. รังไข่รูปรี ก้านเกสรเพศเมียสั้น ผลแบบแคปซูล รูปรี ยาวประมาณ 0.3 ซม. เมล็ดขนาดเล็กจำนวนมาก
สร้อยสุวรรณาทั้งต้นมีสรรพคุณแก้ไข้ บำรุงเลือด รักษาโรคระบบทางเดินปัสสาวะ
ตำราลักษณ์ ลิขิตบัลลังก์
ตำราลักษณ์ ลิขิตบัลลังก์ (왕의 얼굴) ละครซีรีส์เกาหลีแนวอิงประวัติศาสตร์จากสถานีโทรทัศน์ เคบีเอส ออกอากาศตอนแรกเมื่อวันที่ 19 พฤศจิกายน ค.ศ. 2014 และตอนสุดท้ายออกอากาศเมื่อวันที่ 5 กุมภาพันธ์ ค.ศ. 2015 มีทั้งสิ้น 23 ตอนนำแสดงโดย ซอ อิน-กุก โช ยุน-ฮี และ อี ซ็อง-แจ
สำหรับในประเทศไทย ช่อง 3 และ ช่อง 3 เอชดี ได้ซื้อลิขสิทธิ์จากช่องเคบีเอส โดยเริ่มออกอากาศตอนแรกเมื่อวันที่ 10 มกราคม พ.ศ. 2560 และออกอากาศตอนสุดท้ายในวันอังคารที่ 18 เมษายน พ.ศ. 2560 และจะกลับมาออกอากาศอีกครั้งในวันที่ 11 ตุลาคมนี้
อุลตร้าแมน R/B
อุลตร้าแมน R/B (อุลตร้าแมนรู้บ) เป็นละครโทรทัศน์ชุดโทคุซัทสึของซีรีส์อุลตร้าแมน ลำดับที่ 32 ผลิตโดยสึบุรายะ โปรดักชั่น ออกอากาศทุกวันเสาร์เวลา 9:00 - 9:30 น. ทางสถานีโทรทัศน์ทีวีโตเกียว ออกอากาศครั้งแรกเมื่อวันที่ 7 กรกฎาคม ถึงวันที่ 22 ธันวาคม ค.ศ. 2018 มีจำนวนตอนทั้งหมด 25 ตอน
ประวัติ
อุลตร้าแมนซีรีส์ในลำดับที่ 6 ของยุค "นิวเจเนอเรชั่นฮีโร่" นับตั้งแต่ซีรีส์ อุลตร้าแมนกิงกะ โดยซีรีส์นี้ใช้คอนเซปต์ตัวละครในรูปแบบ "พี่น้อง" เป็นตัวละครเอกของเรื่อง และยังเป็นอุลตร้าแมนซีรี่ส์แรก ที่มีอุลตร้าแมนตัวเอก ปรากฎตัวพร้อมกัน 2 คนตั้งแต่เริ่ม
เนื้อเรื่อง
คัตสึมิ และ อิซามิ มินาโตะ สองพี่น้องผู้มีนิสัยแตกต่างกันอย่างสิ้นเชิง ได้พบกับอุปกรณ์ รู้บไจโร และ รู้บคริสตัล ทำให้คัตสึมิแปลงร่างเป็นอุลตร้าแมนรอสโซ่ และอิซามิแปลงร่างเป็นอุลตร้าแมนบลู ทั้งสองตัดสินใจใช้พลังนี้เพื่อช่วยปกป้องชาวเมืองจากสัตว์ประหลาด เรื่องราวความสัมพันธ์และความรักที่สองพี่น้องต้องเผชิญหน้ากับทั้งมิตรสหายและศัตรู แม้ว่าทั้งคู่จะไม่ค่อยลงรอยกัน แต่ก็ยังร่วมมือกันเพื่อความสงบสุขของทุกคน
อุลตร้าแมนรอซโซ่
อุลตร้าแมนรอซโซ่ (ウルトラマンロッソ) เป็นร่างแปลงของ มินาโตะ คาสึมิ มีเอกลักษณ์เฉพาะตัวคือ ส่วนหัวมีเขา 2 เขา และ สามารถขว้างลูกพลังงานโจมตีด้วยท่าขว้างเบสบอล เนื่องจากคาสึมิชอบเล่นเป็นพิทเชอร์ (มือขว้าง) ในการแข่งเบสบอล
อุลตร้าแมนบลู
อุลตร้าแมนบลู (ウルトラマンブル) เป็นร่างแปลงของ มินาโตะ อิซามิ มีเอกลักษณ์เฉพาะตัวคือ ส่วนหัวมีเขา 1 เขา มีความถนัดใช้ท่าลำแสง
ข้อมูลจำเพาะ
!ชื่อ!!ความสูง!!น้ำหนัก!!ความเร็วการบินสูงสุด!!วิ่งสูงสุด (พิ้นดิน)!!พลังกระโดดสูงสุด (พิ้นดิน)!!ความเร็วจากใต้น้ำ!!ความเร็วในการดำใต้ดิน!!พลังแขนสูงสุด (พลัง)!!แรงจับ !อุลตร้าแมนรอซโซ่ เฟลม !อุลตร้าแมนรอซโซ่ อควา !อุลตร้าแมนรอซโซ่ วินด์ !อุลตร้าแมนรอซโซ่ แกรนด์ !อุลตร้าแมนบลู อควา !อุลตร้าแมนบลู เฟลม !อุลตร้าแมนบลู วินด์ !อุลตร้าแมนบลู แกรนด์ !อุลตร้าแมนรู้บ !อุลตร้าวูเมนกริโจ !อุลตร้าแมนกรู้บ
สัตว์ประหลาดและมนุษย์ต่างดาวใหม่ล่าสุด
ข้อมูลจำเพาะ ! colspan="2" |อุลตร้าแมนออร์บดาร์ค ! ความสูง !น้ำหนัก ! กำลังกระโดด ! ความเร็วในการบิน ! ความเร็วในการวิ่ง ! ความเร็วในน้ำ ! ความเร็วดำดิน ! แรงกำลังแขน ! แรงจับ
ไอเท็มและข้อมูลอื่นๆ
! ชื่อ !! ธาตุตัวอักษร !! รายละเอียดเพิ่มเติม ! ทาโร่คริสตัล ! กิงกะคริสตัล !เซเว่นคริสตัล !ซีโร่คริสตัล !เอ็กซ์คริสตัล !ทีก้าคริสตัล !ออร์บคริสตัล !วิกตอรี่คริสตัล !ออร์บสเปเชี่ยมเซเพอเรียนคริสตัล !อุลตร้าแมนคริสตัล !เบเรียลคริสตัล !คิวามิคริสตัล !นิวเจนเนอเรชันฮีโร่คริสตัล
การออกอากาศ
อุลตร้าแมน R/B ออกอากาศทุกวันเสาร์เวลา 9:00 - 9:30 น. ทางสถานีโทรทัศน์ทีวีโตเกียว ออกอากาศครั้งแรกเมื่อวันที่ 7 กรกฎาคม จนถึงวันที่ 22 ธันวาคม ค.ศ. 2018
ในส่วนประเทศไทยออกอากาศทางช่อง 9 เอ็มคอตเอชดี ทุกวันอาทิตย์เวลา 7:00 - 7:30 น. ในรายการช่อง 9 การ์ตูน เมื่อวันที่ 15 กันยายน ค.ศ. 2019 และออกอากาศซ้ำอีกครั้งทางช่องวัน ทุกวันอาทิตย์เวลา 6:45 - 7:00 น. ในภายหลังเปลี่ยนออกอากาศเป็นเวลา 6:00 - 6:30 น. ในรายการ ONE DEX Cartoon เมื่อวันที่ 29 มีนาคม ค.ศ. 2020 ถึงวันที่ 30 สิงหาคม ปีเดียวกัน
แพทยศาสตรศึกษา
แพทยศาสตรศึกษา (อังกฤษ: Medical Education) แขนงวิทยาการที่ว่าด้วยการศึกษาวิชาทางด้านแพทยศาสตร์ มีทั้งการศึกษาก่อนปริญญา (undergraduate medical eduation) และการศึกษาหลังปริญญา (postgraduate medical education)
แพทยศาสตรศึกษาจะเน้นที่การจัดกระบวนการเรียนรู้ทางด้านแพทยศาสตร์เพื่อผลิตบัณฑิตแพทย์ แพทย์เฉพาะทาง หรือแพทย์นักวิจัยเพื่อรับใช้สังคม กระบวนการนี้เริ่มตั้งแต่การคัดเลือกนิสิตนักศึกษาเข้ามาศึกษาในสถาบันผลิตแพทย์ การจัดหลักสูตรให้สอดคล้องกับความต้องการของประเทศ การจัดประสบการณ์การเรียนรู้ การจัดหาและส่งเสริมกิจกรรมเสริมหลักสูตรและกิจกรรมนอกหลักสูตร การสอบและประเมินผลเพื่อรับปริญญาบัตร (โดยสถาบันผลิตแพทย์ สถาบันร่วม หรือสถาบันสมทบ) การสอบและประเมินผลเพื่อรับใบอนุญาตประกอบวิชาชีพเวชกรรม (โดยศูนย์ประเมินและรับรองความรู้ความสามารถในการประกอบวิชาชีพเวชกรรม หรือ ศ.ร.ว. และแพทยสภา) และการติดตามและประเมินผลบัณฑิตแพทย์และแพทย์เฉพาะทางที่สถาบันผลิต
แพทยศาสตรศึกษาในแต่ละสถาบันมีความแตกต่างกัน แต่หลักการและปรัชญาจะคล้ายกันคือ ผลิตบัณฑิตแพทย์รับใช้สังคมไทยที่ยังถือว่าขาดแคลนอยู่ กระบวนการผลิตบัณฑิตแพทย์ในแต่ละสถาบันจะถูกกำหนดแนวทางปฏิบัติไปในทางเดียวกันโดยแพทยสภา กลุ่มสถาบันแพทยศาสตร์แห่งประเทศไทย (กสพท) กระทรวงสาธารณสุข กระทรวงกลาโหม กระทรวงมหาดไทย และหน่วยงานอื่น ๆ ที่เกี่ยวข้องกับการใช้บัณฑิตแพทย์ แนวทางดังกล่าวจะมีการทบทวนและพิจารณาใหม่ทุก ๆ 6-7 ปีในการประชุมแพทยศาสตรศึกษาแห่งชาติ (พศช.) ซึ่งจัดมาตั้งแต่ปี พ.ศ. 2499 การประชุมครั้งล่าสุด (ครั้งที่ 11) จัดที่คณะแพทยศาสตร์ จุฬาลงกรณ์มหาวิทยาลัย ระหว่างวัน 27 - 29 มีนาคม พ.ศ. 2553
กระบวนการและผลลัพธ์การผลิตบัณฑิตแพทย์จะมีการตรวจสอบคุณภาพภายในแต่ละสถาบันเอง และมีการตรวจสอบคุณภาพจากภายนอกด้วย ตามเกณฑ์มาตรฐานคุณภาพการศึกษาของ สกอ สมศ และ กพร นอกจากนี้ กสพท ร่วมกับสถาบันเพิ่มผลผลิตแห่งแห่งชาติได้ริเริ่มนำเอาการประกันคุณภาพการศึกษาตามเกณฑ์รางวัลคุณภาพแห่งชาติ (Thailand Quality Award-TQA) มาใช้ในกระบวนการผลิตบัณฑิตแพทย์ระยะหนึ่งแล้ว โดยตั้งเป้าไว้ว่าทุกสถาบันผลิตแพทย์จะพัฒนาคุณภาพการผลิตบัณฑิตตามเกณฑ์ดังกล่าวอย่างต่อเนื่อง
พระเจ้าอะโฮเออิตู
สมเด็จพระเจ้าอะโฮเออิตู (Ahoeitu) เป็นพระมหากษัตริย์ (ตูอีโตงา) พระองค์แรกของจักรวรรดิตูอีโตงา พระองค์สถาปนาจักรวรรดิขึ้นในปี ค.ศ. 950 ตามตำนานของตองงาเชื่อว่าพระองค์เป็นพระราชโอรสของเทพเจ้าจากท้องฟ้าคือเทพเจ้าตากาโลอากับพระราชมารดาที่เป็นมนุษย์คืออีลาเฮวา วาเอโปปูอา
ตำนานพระราชประวัติ
พระราชบิดาของพระองค์ได้เสร็จลงมาจากท้องฟ้าเพื่อลงมาหาพระราชมารดาของพระองค์เป็นครั้งคราว เดิมทีนั้นพระราชมารดาของพระองค์เป็นลูกสาวของหัวหน้าเผ่าแห่งเกาะนีอูเอ โดยหัวหน้าเผ่าแห่งเกาะนีอูเอปรารถนาที่จะให้ลูกสาวของตนแต่งงาน จึงส่งลูกสาวเลือกสถานที่อยู่จนเลือกได้ที่เกาะโตงาตาปู เมื่อพระองค์พระราชสมภพ ณ เกาะโตงาตาปูนั้นพระองค์ได้ตรัสถามพระราชมารดาถึงพระราชบิดาของพระองค์ ซึ่งพระราชมารดาของพระองค์ได้ชี้ว่าพระราชบิดาของพระองค์มาจากท้องฟ้า เมื่อพระองค์เจริญพระชนมพรรษาแล้วก็ตรัสถามพระราชมารดาถึงหนทางในการเดินทางสู่ท้องฟ้า ซึ่งพระราชมารดาของพระองค์ได้ชี้ไปที่ต้นโทอา ซึ่งพระองค์ได้ปีนขึ้นไปเรื่อยๆจนพบพระราชบิดาของพระองค์ พระราชบิดาของพระองค์ได้เชิญพระองค์ให้เสวยพระกระยาหารและดื่มน้ำคาวา หลังจากนั้นเทพเจ้าตากาโลอาได้แนะนำพระเชษฐา (ต่างพระมารดา) ของพระองค์ที่อาศัยอยู่บนสรวงท้องฟ้า เมื่อเหล่าพระราชโอรสของเทพเจ้าได้พบหน้ากันทั้งหมดแล้วได้เล่นเกมซิกาอูลูโตอา (เกมปาลูกดอกโดยใช้โตอา) อย่างไรก็ตามพระเชษฐาของพระองค์หลายคนต่างอิจฉา จึงจับพระองค์นำมาทำเป็นอาหารและกินพระองค์ยกเว้นพระเศียรของพระองค์
หลังจากนั้นไม่นาน เทพเจ้าตากาโลอา เออีตูมาตูปูส่งผู้หญิงไปเรียกอะโฮเออิตู แต่ผู้หญิงรายนั้นกลับมารายงานต่อเทพเจ้าตากาโลอาว่าหาไม่เจอ เทพเจ้าจึงมีพระราชบัญชาบังคับให้พระราชโอรสของพระองค์มาพร้อมหน้ากัน พร้อมกันนั้นได้บังคับให้เหล่าพระราชโอรสเหล่านั้นอาเจียรส่วนที่กินออกมาไว้ในชาม อย่างไรก็ตามมีส่วนพระเศียรและกระดูกที่หายไป องค์เทพเจ้าจึงส่งสารตามหาจนสามารถพบทุกอย่าง หลังจากนั้นได้นำทุกส่วนต่างๆของอะโฮเออิตูใส่ไว้ในชามและใช้โนนูฟิอาฟิอาซึ่งเป็นพืชที่มีสรรพคุณทางยาในการฟื้นชีวิตให้กับคนที่ใกล้ตาย ซึ่งสามารถทำได้สำเร็จโดยอะโฮเออิตูสามารถลุกขึ้นนั่งได้อีกครั้ง
หลังจากที่อะโฮเออิตูฟื้นขึ้นมาแล้ว เทพเจ้าทรงโกรธพระราชโอรสของพระองค์มากที่ร่วมมือกันลอบสังหารอะโฮเออิตู เพื่อเป็นการลงโทษจึงให้เหล่าบรรดาพระราชโอรสนั้นต้องอยู่บนท้องฟ้าต่อไป ส่วนอะโฮเออิตูจะถูกส่งลงไปในแผ่นดินตองงาเพื่อดำรงตำแหน่งเป็นพระมหากษัตริย์ แต่เหล่าพระราชโอรสที่เหลือได้ขอร้องให้พิจารณาให้ตนได้ลงจากท้องฟ้าไปด้วย เทพเจ้าจึงอนุญาตแต่มีข้อแม้ว่าแม้ว่าเหล่าพระราชโอรสเหล่านี้จะแก่พระชนมพรรษามากกว่า แต่ต้องเป็นข้ารับใช้ของอะโฮเออิตู
พระเชษฐา
พระเชษฐาของพระองค์มีรายพระนามดังต่อไปนี้
การใช้ชื่ออะโฮเออิตู
อะโฮเออิตูเป็นชื่อที่ใช้มาจนถึงทุกวันนี้สำหรับผู้ที่มีสถานะเป็นเชื้อพระวงศ์หรือหัวหน้าเผ่า โดยมกุฎราชกุมารองค์ปัจจุบันก็ได้ใช้คำว่าอะโฮเออิตูเป็นส่วนหนึ่งของพระนามของพระองค์ที่ว่าเจ้าชายเซียโอซิ มานูมาตาองโก อาลาอีวาฮามามา โอ อะโฮเออิตู คอนสแตติน ตูกูอาโฮ
หมึกสายวงน้ำเงินใต้
หมึกสายวงน้ำเงินใต้ หรือ หมึกสายลายฟ้าใต้ (Southern blue-ringed octopus; ) เป็นสัตว์ไม่มีกระดูกสันหลังมอลลัสคาประเภทหมึกสายชนิดหนึ่ง จำพวกหมึกสายวงน้ำเงิน
ชีววิทยาของหมึก
หมึกสายชนิดนี้เป็นหมึกสายที่มีขนาดเล็กและมีวงแหวนชนิดเรืองแสงสีฟ้าอยู่บนลำตัวและส่วนหนวด ความแตกต่างของหมึกชนิดนี้จากชนิดอื่นๆที่อยู่ในสกุลเดียวกันคือความยาวลำตัวมากที่สุดที่พบ 40 mm และความยาวของหนวดจะมากกว่าความยาวลำตัว 1.5 – 2.5 เท่า ลำตัวเป็นถุงกลม ด้านท้ายแหลม ลำตัวมีสีน้ำตาลมีจุดสีฟ้าเป็นวงแหวน สำหรับเพศผู้มีแขนคู่ที่สาม ข้างขวาเป็นแขนสำหรับผสมพันธุ์ และที่สำคัญคือวงแหวนสีฟ้าจะเป็นเพียงวงแหวนจาง ๆ ที่กระจายอยู่บนลำตัว โดยขนาดวงแหวนนั้นจะมีขนาดเล็กและพบน้อยมากเมื่อเทียบกับชนิดอื่นๆ ขนาดเส้นผ่านศูนย์กลางของวงแหวนน้อยกว่าหรือเท่ากับ  2  mm พบกระจายเพียง 5 % จากบริเวณลำตัวทั้งหมด การผสมพันธุ์มีเพียงครั้งเดียวตลอดวงจรชีวิตโดยเพศเมียจะวางไข่ติดกับวัสดุใต้น้ำ ไข่จะใช้เวลาฟักตัวประมาณ 2 สัปดาห์ ลูกหมึกจะดำรงชีวิตแบบหน้าดิน
การแพร่กระจายทางภูมิศาสตร์ พบในเขตอินโด-แปซิฟิกตะวันตก จากทางใต้ของเกาะฮอนชู ไปจนถึงเกาะทาสมาเนีย และไปทางตะวันตกจนถึงอ่าวเอเดน ส่วนในน่านน้ำไทย พบได้ทั้งฝั่งอ่าวไทยและทะเลอันดามันโดยในฝั่งอ่าวไทย กรมประมงทำการศึกษาโดยใช้เครื่องมืออวนลากแผ่นตะเฆ่ ขนาดตาอวนก้นถุง 2.5 เซนติเมตร ได้พบหมึกสายวงน้ำเงินใต้อยู่เสมอ แหล่งที่พบส่วนใหญ่ได้แก่บริเวณหน้าจังหวัดประจวบคีรีขันธ์ ในเขตน้ำลึก 20 – 40 เมตร แต่ไม่ได้พบในปริมาณมาก
ความสำคัญ
หมึกชนิดนี้จัดเป็นผู้ล่าที่สำคัญเพราะมันมีพิษที่ร้ายแรงดังนั้น จึงเป็นหนึ่งในสัตว์ที่จะควบคุมประชากรสิ่งมีชีวิตในท้องทะเลได้ อีกทั้งยังเป็นหมึกหายากใกล้สูญพันธุ์ดังนั้นจึงเหมาะอย่างยิ่งในการศึกษาทางวิชาการ เพื่อใช้ในการวางแผน ติดตาม และสงวนรักษาพันธุ์หมึกชนิดนี้ได้ต่อไป
ความสัมพันธ์เชิงวิวัฒนาการของหมึกสายวงฟ้าใต้
หมึกสายในสกุล Hapalochlaena มีรายงานแล้ว 3 ชนิด ได้แก่  H. maculosa  ( Hoyle,1883 ), H. lanulata (Quoy & Gaimard, 1832),  H. fasciata ( Hoyle,1883 ) จากการศึกษาความสัมพันธ์เชิงวิวัฒนาการของหมึกสายในกลุ่มต่างๆโดย  Michelle T. และคณะ ในปี 2005 พบว่าหมึกสายในสกุลนี้เป็น monophyletic group ทั้งสามชนิด และ  H. maculosa, H. fasciata เป็น sister group กัน อีกทั้งหมึกสกุลนี้จะมีวิวัฒนาการใกล้ชิดกับกลุ่ม O. aegina
สารพิษในน้ำลาย
เมื่อเหยื่อผ่านมาหมึกจะใช้แขนจับ ใช้จะงอยปากกัด แล้วปล่อยสารพิษในน้ำลายออกมาทำให้เหยื่อนั้นตายในที่สุด หรือเมื่อรู้สึกว่าถูกคุกคามมันจะเปล่งแสงสีฟ้าเรืองออกมาตามลำตัว จากนั้นจะรี่เข้ากัดผู้คุกคามทันที น้ำลายของมันประกอบด้วยสารพิษ 2 ชนิด คือ Maculotoxin (คล้ายคลึงกับสาร Tetrodotoxin ที่พบในปลาปักเป้า มีพิษต่อระบบประสาท) และ Hepalotoxin เป็นสารพิษที่ร้ายแรงเท่ากับงูเห่า 20 ตัวมารุมกัด ถ้าคนถูกกัดโดยหมึกตัวเมียที่มีขนาดโตเต็มวัย สมบูรณ์เพศ อาจทำให้ถึงแก่ความตายได้ พิษชนิดนี้ออกต่อฤทธิ์ระบบประสาท โดยจะเข้าไปขัดขวางการสั่งงานของสมองที่จะไปยังกล้ามเนื้อที่อยู่ใต้อำนาจจิต คนที่ถูกพิษจะมีอาการคล้ายเป็นอัมพาต หายใจไม่ออกเนื่องจากกล้ามเนื้อกะบังลมและหน้าอกไม่ทำงาน ทำให้ไม่สามารถนำอากาศเข้าสู่ปอดได้ เป็นสาเหตุให้เสียชีวิต  ต้นกำเนิดของพิษในน้ำลายเกิดจากแบคทีเรียที่อาศัยอยู่ในต่อมน้ำลายของมัน แบคทีเรียดังกล่าวประกอบด้วย Bacillus และ Pseudomonas อีกทั้งพิษ TTX และแบคทีเรียยังพบได้ในไข่ของหมึกอีกด้วย สันนิษฐานว่าเป็นกระบวนการส่งถ่ายความสามารถในการสร้างพิษจากแม่ไปยังลูก พบตั้งแต่แรกเกิดเลยทีเดียว
การเพิ่มจำนวนอย่างรวดเร็วและการเฝ้าดูแลลูก
เพศเมียจะออกไข่ประมาณ 50 ใบ ในช่วงปลายฤดูใบไม้ร่วง ในการฟักไข่แต่ละครั้งจะใช้ระยะเวลา 3-6 เดือน แม่หมึกจะคอยเฝ้าไข่จนกระทั่งฟักโดยแม่จะไม่ออกหาอาหารเลย เนื่องจากกลัวว่าถ้าไปหาอาหารอันตรายจะเกิดขึ้นแก่ลูก อีกทั้งถึงแม้จะมีอาหารมายังบริเวณที่มันอยู่มันก็จะไม่ยอมกินเพราะกลัวว่าเศษอาหารที่ตกค้างจะส่งผลต่อไข่ หลังจากนั้นแม่หมึกก็จะตาย ลูกหมึกก็จะเจริญเติบโตต่อไปจนเข้าวัยผสมพันธุ์ รูปแบบการดูแลลูกนี้นับว่าเป็นวิธีการหนึ่งที่ทำให้ลูกหมึกที่ฟักออกจากไข่อยู่รอดเกือบ 100 %
แยกไฟฉาย
แยกไฟฉาย เป็นสี่แยกถนนพรานนกบรรจบถนนจรัญสนิทวงศ์ ใจกลางพื้นที่เขตบางกอกน้อย กรุงเทพมหานคร เป็นจุดเริ่มต้นของถนนพรานนก ซึ่งเชื่อมต่อกับถนนอิสรภาพและถนนอรุณอมรินทร์ ไปยังตลาดสดพรานนก และพื้นที่ริมแม่น้ำเจ้าพระยาของฝั่งธนบุรีชั้นใน ได้แก่ท่าน้ำวังหลัง โรงพยาบาลศิริราช ในเขตบางกอกน้อย และวัดอรุณฯ พระราชวังเดิม ในเขตบางกอกใหญ่
ประวัติ
สามแยกไฟฉายเกิดขึ้นภายหลังการต่อขยายถนนพรานนก ซึ่งเป็นถนนลาดยางจากสามแยกปากถนนพรานนกตัดถนนอิสรภาพ (สี่แยกพรานนก) เข้ามาบรรจบกับถนนลูกรังในโครงการทางหลวงสายบางซ่อน-สะพานพระราม 6-บางกอกน้อย (ถนนจรัญสนิทวงศ์ในปัจจุบัน) เมื่อปี พ.ศ. 2484
ชื่อสามแยกไฟฉายเกิดขึ้นในสมัยสงครามมหาเอเชียบูรพา ซึ่งไทยได้เข้าร่วมสงครามกับญี่ปุ่นที่ได้ขอเดินทัพผ่านประเทศไทยไปยังดินแดนอาณานิคมของอังกฤษ คือพม่าและอินเดีย ทำให้ฝ่ายสัมพันธมิตรโจมตีทางอากาศโดยทิ้งระเบิด เพื่อทำลายจุดยุทธศาสตร์สำคัญต่าง ๆ และตัดขาดการคมนาคมของกองทัพญี่ปุ่น สำหรับในกรุงเทพฯ ได้มีการติดตั้งไฟฉายขนาดใหญ่หลายจุด เพื่อค้นหาเป้าหมายให้หน่วยปืนใหญ่ต่อสู้อากาศยานภาคพื้นดินสามารถยิงสกัดกั้นเครื่องบินทิ้งระเบิดที่ทำการในเวลากลางคืนได้ บริเวณสามแยกไฟฉายนี้ก็เป็นอีกจุดหนึ่งที่มีการติดตั้งไฟฉายขึ้น โดยมีที่ตั้งอยู่ใกล้เคียงกับจุดยุทธศาสตร์ ได้แก่สถานีรถไฟบางกอกน้อย กรมอู่ทหารเรือ พระบรมมหาราชวัง และพื้นที่พระนครชั้นใน
นอกจากนี้ แยกไฟฉายก็ยังมีชุมชนและตลาดอีกหลายแห่งโดยรอบ ได้แก่ ตลาดเก่าสามแยกไฟฉาย วัดยางสุทธาราม วัดรวก ตลาดสดพรานนก ตลาดสดบางขุนศรี และซอยบุปผาสวรรค์ (ซอยจรัญสนิทวงศ์ 27) ซึ่งเคยเป็นแหล่งรวมของสำนักงานวงดนตรีลูกทุ่งมากมายในยุคที่วงการลูกทุ่งเฟื่องฟูในอดีตช่วงปี พ.ศ. 2510
กายภาพ
เป็นจุดบรรจบของถนนจรัญสนิทวงศ์ ขนาด 6 ช่องจราจร (มีเกาะกลาง) ในแนวเหนือ-ใต้ ถนนพรานนก ขนาด 6 ช่องจราจร (มีเกาะกลาง) ด้านทิศตะวันออก และถนนพรานนก-พุทธมณฑล สาย 4 ด้านทิศตะวันตก
ราชวงศ์จิ้นยุคหลัง
ราชวงศ์จิ้นยุคหลัง  ราชวงศ์ที่ 3 ใน ยุคห้าราชวงศ์และสิบอาณาจักร สถาปนาโดยจักรพรรดิจิ้นเกาจู่ (สือจิ้งถัง) เชื้อพระวงศ์องค์หนึ่งในราชวงศ์โฮ่วถัง โดยมีเมืองไคฟงเป็นเมืองหลวง
ราชวงศ์นี้มีจักรพรรดิปกครองเพียง 2 พระองค์คือ จักรพรรดิจิ้นเกาจู่ และจักรพรรดิจิ้นฉู่ตี้ และปกครองจีนอยู่เพียง 11 ปี ก่อนเสียเอกราชให้กับจักรพรรดิเกาจู่ (หลิวจื้อหยวน) แห่งราชวงศ์โฮ่วฮั่น
ฟิรีญุลมะนาศีร
ฟิรีญุลมะนาศีร (فريج المناصير) เป็นอำเภอในประเทศกาตาร์ ตั้งอยู่ในเขตเทศบาลอัรร็อยยาน จากสำมะโน 2015 อำเภอนี้มีประชากร 283,675 คน
ภูมิศาสตร์
ชายแดนทางใต้ติดกับบูซิดเราะฮ์ ทางตะวันออกติดกับอัลอะซีซียะฮ์ ทางเหนือติดกับบะอ์ยา และทางเหนือกับตะวันตกติดกับมุอัยษิร
รายชื่อผู้ได้รับรางวัลพิเศษมิสแกรนด์อินเตอร์เนชันแนล
รายชื่อผู้ได้รับรางวัลพิเศษมิสแกรนด์อินเตอร์เนชันแนล ซึ่งจัดการประกวดครั้งแรกในปี 2013 มีทั้งสิ้น 4 รางวัล คือ ชุดว่ายน้ำยอดเยี่ยม, ชุดราตรียอดเยี่ยม, ชุดประจำชาติยอดเยี่ยม และมิสป๊อปปูลาร์โหวต แต่ในการประกวดครั้งถัดมาในปี 2014 ได้เพิ่มรางวัลพิเศษอีก 1 รางวัล คือ โซเชียลมีเดียยอดเยี่ยม
ชุดประจำชาติยอดเยี่ยม
{| style="font-size:100%;"
ชุดว่ายน้ำยอดเยี่ยม
{| style="font-size:100%;"
ชุดราตรียอดเยี่ยม
{| style="font-size:100%;"
มิสป๊อปปูลาร์โหวต
{| style="font-size:100%;"
โซเชียลมีเดียยอดเยี่ยม
{| style="font-size:100%;"
Country’s Choice of the year
{| style="font-size:100%;"
มิสเฮลตีแอนด์บิวตี้สกิน
{| style="font-size:100%;"
มิสพาราไดซ์เกฟเฮิร์ทเอซ
{| style="font-size:100%;"
ดาฟิด เตอเนียร์ส (ผู้ลูก)
ดาฟิด เตอเนียร์ส (ผู้ลูก) (David Teniers de Jonge) หรือ ดาฟิด เตอเนียร์สที่ 2 (David Teniers II; 15 ธันวาคม ค.ศ. 1610 - 25 เมษายน ค.ศ. 1690) เป็นจิตรกรชาวเฟลมิชผู้มีความสำคัญเกือบเทียบเท่าเปเตอร์ เปาล์ รือเบินส์ ของสมัยบาโรกในคริสต์ศตวรรษที่ 17 เตอเนียร์สมีความเชี่ยวชาญทางการเขียนภาพชีวิตประจำวัน จิตรกรรมภูมิทัศน์ จิตรกรรมห้องแสดงภาพและงานสะสม และจิตรกรรมตู้
ดาฟิด เตอเนียร์ส (ผู้ลูก) เกิดเมื่อวันที่ 15 ธันวาคม ค.ศ. 1610 ที่เมืองแอนต์เวิร์ป ประเทศเนเธอร์แลนด์ (ปัจจุบันอยู่ในประเทศเบลเยียม) เป็นบุตรของดาฟิด เตอเนียร์ส (ผู้พ่อ) ส่วนลูกชาย (ดาฟิด เตอเนียร์สที่ 3) และหลานของเขา (ดาฟิด เตอเนียร์สที่ 4) ต่างก็เป็นจิตรกรเช่นกัน ดาฟิดแต่งงานกับอันนา ซึ่งเป็นลูกสาวของยัน เบรอเคิล (ผู้พ่อ) และเป็นหลานของปีเตอร์ เบรอเคิล (ผู้พ่อ)
สมุดภาพ
1610 1690
ท่าอากาศยานพิษณุโลก
ท่าอากาศยานพิษณุโลก ตั้งอยู่ที่ อำเภอเมืองพิษณุโลก จังหวัดพิษณุโลก ห่างจากตัวเมือง 3 กิโลเมตร เป็นท่าอากาศยานในสังกัดกรมท่าอากาศยาน กระทรวงคมนาคม และได้ประกาศเป็นท่าอากาศยานศุลกากรเมื่อวันที่ 1 กันยายน พ.ศ. 2534 เดิมเป็นสนามบินของกองบินที่ 46 กองทัพอากาศ ก่อตั้งเมื่อปี พ.ศ. 2484 เป็นสนามบินขับไล่และทิ้งระเบิด
ประวัติ
ท่าอากาศยานพิษณุโลก เดิมเป็นสนามบินของกองบินที่ 46 กองทัพอากาศ ก่อตั้งเมื่อปี พ.ศ. 2484 เป็นสนามบินขับไล่และทิ้งระเบิด ในสงครามมหาเอเชียบูรพา หลังจากนั้นได้ใช้ในการสำหรับซ้อมการบิน และกิจการอื่นๆ ของกองทัพอากาศ
ต่อมาในปี พ.ศ. 2496 สำนักงานกองบินพลเรือน กรมการขนส่ง กระทรวงคมนาคม ได้รับอนุญาตจากกองทัพอากาศให้ใช้พื้นที่ดังกล่าวเป็นสนามบินในเชิงพาณิชย์ เพื่อเปิดบริการให้แก่เครื่องบินพาณิชย์ จึงขอพื้นที่จากกองทัพอากาศ เพื่อก่อสร้างเป็นอาคารที่พักผู้โดยสาร หอบังคับการบิน และใช้พื้นที่ทำประโยชน์อื่น จำนวน 70 ไร่ พร้อมกับดำเนินการบริหารกิจการด้านการบินพาณิชย์ ในระยะแรกของการก่อตั้งบริษัท เดินอากาศไทย จำกัด ได้นำเครื่องบิน ดักลาส ดีซี-3 ทำการขนส่งผู้โดยสาร เมื่อวันที่ 13 ธันวาคม พ.ศ. 2497 ถูกกำหนดให้เป็นสนามบินอนุญาต และเมื่อวันที่ 1 กันยายน พ.ศ. 2534 ได้ถูกประกาศเป็น ท่าอากาศยานศุลกากร
อาคารผู้โดยสาร
อาคารผู้โดยสาร ความจุผู้โดยสารสูงสุด ขาเข้า 500 คน / ขาออก 500 คน มีทั้งหมด 2 ชั้น โดย
ลานจอดอากาศยานมีขนาดกว้าง 137 เมตร และยาว 300 เมตร (ใช้ได้จริงประมาณ 240 เมตร) สามารถรองรับเครื่องบินขนาดแอร์บัส เอ320 จำนวน 4 ลำ
ทางวิ่ง (รันเวย์)
ท่าอากาศยานพิษณุโลกมีทางวิ่ง 1 เส้น ความกว้าง 45 เมตร พร้อมไหล่ทางวิ่งข้างละ 7.5 เมตร และความยาว 3,000 เมตร พร้อมพื้นที่ปลอดภัยปลายทางวิ่ง (blastpads) ขนาดกว้างข้างละ 60 และ 90 เมตร และความยาวข้างละ 60 เมตร พร้อมระบบช่วยเดินอากาศชนิด ILS DME VOR และ NDB
การเดินทางสู่ท่าอากาศยาน
ท่าอากาศยานพิษณุโลกตั้งอยู่ห่างจากทางหลวงแผ่นดินหมายเลข 1064 (พิษณุโลก - บึงพระ) ประมาณ 2 กิโลเมตร
เกาะพิพิธภัณฑ์
เกาะพิพิธภัณฑ์ หรือ มูเซอุมส์อินเซิล (Museumsinsel) เป็นหมู่พิพิธภัณฑ์บนส่วนเหนือของเกาะในแม่น้ำชเปรในย่านมิตเตอ นครเบอร์ลิน ประเทศเยอรมนี หนึ่งในสถานที่ท่องเที่ยวที่มีผู้เยี่ยมชมมากที่สุด และเป็นหนึ่งในแหล่งพิพิธภัณฑ์แห่งที่สำคัญที่สุดในยุโรป บรรดาพิพิธภัณฑ์บนเกาะสร้างขึ้นตั้งแต่ปี 1830 ถึง 1930 โดยพระราชดำริในกษัตริย์แห่งปรัสเซีย ตามแปลนออกแบบโดยสถาปนิกห้าคน เกาะพิพิธภัณฑ์ได้รับการขึ้นทะเบียนแหล่งมรดกโลกโดยยูเนสโกในปี 1999 พิพิธภัณฑ์ทั้งห้าบนเกาะ ตามลำดับการก่อสร้าง ได้แก่ อัลเทิสมูเซอุม, น็อยเอสมูเซอุม, อัลเทอนาซิอ็อนนาลกาเลอรี, โบเดอมูเซอุม และ แพร์กามอนมูเซอุม พื้นที่ทางเหนือของเกาะบนแม่น้ำชเปรซึ่งถือเป็นพื้นที่ของเกาะพิพิธภัณฑ์รวมพื้นที่ทั้งหมดที่เหนือต่ออันเตอร์เดนลินเดน ซึ่งรวมถึงอาสนวิหารเบอร์ลินใกล้กับลุสต์การ์เติน ทางใต้ยังมีพระราชวังเบอร์ลินที่สร้างขึ้นใหม่อันเป็นที่ตั้งของฮุมบ็อลท์ฟอรุมที่เปิดให้บริการเมื่อปี 2020 เกาะพิพิธภัณฑ์นี้มีการก่อสร้างใหม่และขยายตามแผนแม่บทนับตั้งแต่การรวมเยอรมนีเป็นต้นมา ในปี 2019 หอศิลป์เจมส์ ซิโมน ซึ่งเป็นทั้งหอศิลป์และศูนย์บริการนักท่องเที่ยว เปิดให้บริการ
ไทเก็ก หมัดทะลุฟ้า
เรื่องย่อ
อูหม่า (จ้าว เหวินจั๋ว) เป็นเด็กกำพร้าที่เติบโตท่ามกลางป่าเขาลำเนาไพร นับตั้งแต่เล็กได้ติดตามอาจารย์ศึกษาเพลงมวยไท่เก๊ก ด้วยความที่อูหม่าถูกพ่อแม่ทอดทิ้งไปตั้งแต่เล็กจึงทำให้เคียดแค้นชิงชังโลกใบนี้ เพื่อสลายความแค้นที่ฝังลึกอยู่ในจิตใจของอูหม่าทำให้อาจารย์ต้องพลีชีพโดยไม่เสียดายชีวิต เพื่อทดแทนพระคุณอาจารย์ ในเวลาเดียวกันเพื่อให้เพลงมวยไท่เก๊กได้เลื่องลือไปทั่วยุทธภพตามปณิธานของอาจารย์
การออกอากาศในประเทศไทย
ออกอากาศในประเทศไทยทางช่อง 3 โดยฉายในเวลา 02.00-04.00 น. ในคืนวันเสาร์-อาทิตย์ เริ่มตั้งแต่วันที่ 22 พฤษภาคม พ.ศ. 2553 ในชื่อ "ไทเก็ก หมัดทะลุฟ้า"
การเลือกตั้งสมาชิกสภาผู้แทนราษฎรจังหวัดลำปาง เขต 4 แทนตำแหน่งที่ว่าง พ.ศ. 2565
'''การเลือกตั้งสมาชิกสภาผู้แทนราษฎรจังหวัดลำปาง เขต 4 แทนตำแหน่งที่ว่าง พ.ศ. 2565''' เป็นการเลือกตั้งสมาชิกสภาผู้แทนราษฎรจังหวัดลำปาง แทนที่นายวัฒนา สิทธิวัง ที่พ้นจากตำแหน่งเนื่องจากศาลฎีกามีคำสั่งให้เลือกตั้งใหม่ โดยกำหนดให้มีการเลือกตั้งในวันที่ 10 กรกฎาคม พ.ศ. 2565
ที่มา
เมื่อวันที่ 27 พฤษภาคม 2565 ศาลฎีกามีคำพิพากษาให้มีการเลือกตั้งสมาชิกสภาผู้แทนราษฎรจังหวัดลำปาง เขตเลือกตั้งที่ 4 ใหม่ ตามที่คณะกรรมการการเลือกตั้งเสนอ เนื่องจากเห็นว่านายวัฒนา สิทธิวัง ส.ส.พรรคพลังประชารัฐในขณะนั้น ได้รับเลือกตั้งมาโดยไม่สุจริตเที่ยงธรรม จากกรณีก่อนหน้านี้ที่กกต.สอบสวนแล้วพบว่า วันที่ 19 มิถุนายน พ.ศ. 2563 ที่บ้านของผู้มีสิทธิเลือกตั้ง ตำบลล้อมแรด อำเภอเถิน จังหวัดลำปาง นางเกี๋ยงมา ปุพพโก ผู้มีสิทธิ์เลือกตั้ง ได้มอบธนบัตรซึ่งเย็บติดกันจำนวน 2 ชุด ชุดละ 300 บาท ให้กับผู้มีสิทธิเลือกตั้งตามที่พรรคเสรีรวมไทยร้องเรียน
ผู้สมัคร
คณะกรรมการการเลือกตั้ง ได้กำหนดวันรับสมัครรับเลือกตั้งในวันที่ 9 มิถุนายน – 13 มิถุนายน พ.ศ. 2565 ผู้สมัครที่ลงสมัครรับเลือกตั้งมีรายชื่อดังต่อไปนี้
จอมดาบคู่บัลลังก์
จอมดาบคู่บัลลังก์ เป็นละครโทรทัศน์แนวอิงประวัติศาสตร์/แอ็คชั่นของเกาหลีใต้ปี 2011 นำแสดงโดย จี ชัง-อุก ในบทนำกับ ยู ซึง-โฮ, ยุน โซ-ยี, ชิน ฮย็อน-บิน, ชเว มิน-ซู และ ช็อน กวัง-รย็อล ออกอากาศทาง เอสบีเอส ตั้งแต่วันที่ 4 กรกฎาคม ถึง 10 ตุลาคม พ.ศ. 2554 ในวันจันทร์และวันอังคาร เวลา 21:55 น. จำนวน 29 ตอน
พระราชวังปทุมวัน
พระราชวังปทุมวัน เป็นพระราชวังตั้งอยู่ริมคลองแสนแสบ บริเวณสี่แยกราชประสงค์ฝั่งตะวันตกเฉียงเหนือ แขวงปทุมวัน เขตปทุมวัน กรุงเทพมหานคร
จอมดาบคู่บัลลังก์
สร้างจาก การ์ตูน เรื่อง Honorable Baek Dong-soo ในปี พ.ศ. 2553 ที่เขียนโดย Lee Jae-hoon ซีรีส์นี้เป็นเรื่องราวของบุคคลในประวัติศาสตร์ของ โชซ็อน แพ็ก ดง-ซู ที่เติบโตขึ้นมาเพื่อเป็นนักดาบและวีรบุรุษพื้นบ้าน
ในประเทศไทย ช่อง 3 แฟมิลี่ ได้ซื้อลิขสิทธิ์ละครเรื่องนี้มาออกอากาศโดยออกอากาศตอนแรกเมื่อวันที่ 3 มกราคม พ.ศ. 2560 และออกอากาศตอนสุดท้ายในวันที่ 21 กุมภาพันธ์ พ.ศ. 2560
พระราชวังปทุมวัน
ประวัติ
เมื่อแรกสร้างพระราชวัง ยังไม่มีถนนไปจากพระนคร ต้องเสด็จโดยทางเรือผ่านคลองแสนแสบ จึงถือว่าห่างไกลจากพระนคร เมื่อพระบาทสมเด็จพระจอมเกล้าเจ้าอยู่หัวเสด็จไปประทับแรมเป็นครั้งแรก จึงต้องมีหมายรับสั่งให้รักษาพระนครเหมือนกับพระองค์เสด็จประพาสตามหัวเมือง
จอมดาบคู่บัลลังก์
ก่อนหน้านั้นทาง ช่อง 7 ได้เคยซื้อลิขสิทธิ์ละครเรื่องนี้มาออกอากาศในชื่อว่า นักสู้คู่บัลลังก์ ออกอากาศตอนแรกเมื่อวันที่ 15 พฤษภาคม พ.ศ. 2557 และออกอากาศตอนสุดท้ายเมื่อวันที่ 7 สิงหาคม พ.ศ. 2557
พระราชวังปทุมวัน
ประวัติ
ในสมัยรัชกาลที่ 5 พระที่นั่งที่ประทับชำรุดทรุดโทรม และสระตื้นเขินจนหมด จึงได้พระราชทานให้เป็นโรงทหารและราชการอื่น ๆ ในสมัยรัชกาลที่ 6 และพระราชทานที่ดินนี้แก่สมเด็จพระเจ้าบรมวงศ์เธอ เจ้าฟ้าจุฑาธุชธราดิลก กรมขุนเพ็ชรบูรณ์อินทราไชย ซึ่งเสด็จกลับจากศึกษาในต่างประเทศ เพื่อสร้างวังเป็นที่ประทับ เรียกว่า วังเพ็ชรบูรณ์
ปัจจุบัน
ในปี พ.ศ. 2475 เกิดการเปลี่ยนแปลงการปกครอง วังหลายแห่งถูกคณะราษฎรยึดไปเป็นสมบัติของรัฐ รวมถึงวังเพ็ชรบูรณ์ด้วย แต่อยู่ในกรรมสิทธิ์ของสำนักงานทรัพย์สินพระมหากษัตริย์มาโดยตลอด ต่อมาบริษัท วังเพ็ชรบูรณ์ จำกัด ของนายอุเทน เตชะไพบูลย์ ได้เช่าที่ดินของวังเพ็ชรบูรณ์และสร้างเป็นห้างสรรพสินค้าเวิลด์เทรดเซ็นเตอร์ และในปี พ.ศ. 2545 กลุ่มเซ็นทรัลรับช่วงมาดูแลศูนย์การค้าแห่งนี้ต่อในชื่อ "เซ็นทรัลเวิลด์พลาซา" และปัจจุบันได้มีการปรับปรุงโครงสร้างใหม่ทั้งหมด และเปลี่ยนชื่อเป็น "เซ็นทรัลเวิลด์"
อูบุนตู
อูบุนตู (Ubuntu) เป็นระบบปฏิบัติการคอมพิวเตอร์ที่เป็นระบบปฏิบัติการแบบเปิดซึ่งมีพื้นฐานบนลินุกซ์ดิสทริบิวชันที่พัฒนาต่อมาจากเดเบียนและประกอบไปด้วยซอฟต์แวร์ฟรีและเสรีเป็นส่วนใหญ่ อูบุนตูมีทั้งหมด 3 รุ่นได้แก่ เดสก์ท็อป, เซิฟเวอร์ และ คอร์ การพัฒนาสนับสนุนโดยบริษัท คาโนนิคัล ชื่อของดิสทริบิวชันนั้นมาจากคำในภาษาซูลู และภาษาโคซา (ภาษาในแอฟริกาใต้) ว่า Ubuntu ซึ่งมีความหมายในภาษาอังกฤษคือ "humanity towards others"
อูบุนตูออกรุ่นใหม่ทุก ๆ 6 เดือน โดยออกรุ่น LTS ทุก ๆ 2 ปี รุ่นปัจจุบันของอูบุนตู คือ 22.10 โดยจะได้รับการสนับสนุน 9 เดือน และรุ่น LTS ปัจจุบันของอูบุนตู คือ 22.04 ซึ่งจะได้รับการสนับสนุนถึงปี 2027 สำหรับการสนับสนุนแบบปกติและปี 2032 สำหรับการสนับสนุนแบบเสียค่าใช้จ่าย
จุดมุ่งหมายหลักของ อูบุนตูคือเป็นระบบปฏิบัติการสำหรับคนทั่วไปที่มีโปรแกรมทันสมัยและมีเสถียรภาพในระดับที่ยอมรับได้
ประวัติและลำดับการพัฒนา
Ubuntu เปิดตัวเป็นครั้งแรกเมื่อวันที่ 20 ตุลาคม ค.ศ. 2004 โดยเริ่มจากการแยกตัวชั่วคราวออกมาทำจากโครงการ Debian GNU/Linux เมื่อเสร็จสิ้นคราวนั้นแล้วก็ได้มีการออกตัวใหม่ๆทุก 6 เดือน และมีการอับเดตระบบอยู่เรื่อยๆ Ubuntu เวอร์ชันใหม่ๆที่ออกมาก็ได้ใส่ GNOME เวอร์ชันล่าสุดเข้าไปด้วย โดยแผนการเปิดตัวทุกครั้งจะออกหลังจาก GNOME ออกหนึ่งเดือน ซึ่งตรงข้ามกับทางฝั่งที่แยกออกมาจาก Debian อื่นๆ เช่นพวก MEPIS, Xandros, Linspire, Progeny และ Libranet ทั้งหมดล้วนมีกรรมสิทธิ์ และไม่เปิดเผยCode ซึ่งเป็นส่วนที่อยู่ในรูปแบบธุรกิจ Ubuntu เป็นตัวปิดฉากหลักการของ Debian และมีการใช้งานฟรีมากที่สุดในเวลานี้
โลโก้ของ Ubuntu ยังคงใช้รูปแบบเดิมตั้งแต่เปิดตัวครั้งแรก ซึ่งสร้างโดย แอนดี้ ฟิสสิมอน ฟอนต์ได้รับการแจกมาจาก Lesser General Public License แล้วก็ได้มาเป็นโลโก้Ubuntu
ส่วนประกอบต่างๆของ Ubuntu ส่วนใหญ่มีพื้นฐานมาจากความไม่แน่นอนของ Debian โดยทั้งสองใช้ Debian's deb package format และ APT/Synaptic เป็นตัวจัดการการติดตั้งส่วนประกอบต่างๆ
นั้นคือแผนการที่จะแตกแยกโดยมีชื่อเรือกว่า Grumpy Groundhog มันควรจะมั่นคงแน่นอนในการพัฒนาและทดสอบ ผลักดันให้ซอร์สโค๊ด ออกไปโดยตรงจาก การควบคุมการแก้ไข ของโปรแกรมต่างต่างๆ และโปรแกรมประยุกต์นั้นก็ได้โอนย้ายไปเป็นส่วนของ Ubuntu นั่นควรจะอนุญาตให้ เหล่า Power users และ Upstream developers ในการทดสอบโปรแกรมส่วนบุคคล พวกเขาน่าจะได้ทำหน้าที่ ถ้าโปรแกรมได้ถูกกำหนดเป็นส่วนประกอบที่ได้ทำการแจกจ่ายแล้ว นอกจากนี้แล้วยังต้องการที่จะสร้างส่วนประกอบขึ้นมาด้วยตัวของพวกเขาเอง มันควรจะสามารถจัดเตรียมล่วงหน้า ก่อนคำเตือนของการสร้างที่ผิดพลาด บนโครงสร้างที่แตกต่างกัน ซึ่งเป็นการเตรียมการเอาไว้ของ กัมไปร์ กราวฮ๊อก ร่วมมือกับ Debian Unstable ทุกๆ 6 เดือน และกัมไปร์ กราวฮ๊อก ได้ทำให้เป็นซอฟต์แวร์แบบสาธารณะแล้ว
ปัจจุบัน Ubuntu ได้รับเงินทุนจาก คาโนนิคัล ในวันที่ 8 กรกฎาคม ค.ศ. 2005 นายมาร์ก ชัทเทิลเวิร์ธ และ บริษัทคาโนนิคัล ประกาศสร้าง Ubuntu Foundation และเริ่มให้ทุนสนับสนุน 10 ล้านดอลลาร์สหรัฐ จุดมุ่งหมายของการริเริ่มที่แน่นอนว่าจะสนับสนุนและพัฒนา เวอร์ชันต่อๆไปข้างหน้าของ Ubuntu แต่ในปี ค.ศ. 2006 จุดมุ่งหมายก็ได้หยุดลง นาย มาร์ก ชัทเทิลเวิร์ธ กล่าวว่าจุดมุ่งหมายที่จะได้เงินทุนฉุกเฉินจากความสัมพันธ์กับบริษัท Canonical คงจบลง
ในช่วงเดือน กรกฎาคม ค.ศ. 2007 ได้มี Ubuntu Live 2007 ขึ้น นายมาร์ก ชัทเทิลเวิร์ธ ประกาศว่า Ubuntu 8.04 (กำหนดการออกเดือนเมษายน ค.ศ. 2008) จะมีการสนับสนุน Long Term Support (LTS) เขาได้ดึงบริษัท Canonical มาเป็นคณะกรรมการในการออกเวอร์ชันการสนับสนุน LTS ใหม่ๆ ทุกๆ 2 ปี
อูบุนตูรองรับซีพียูในสถาปัตยกรรมแบบ x86 (32-bit) จนถึงเวอร์ชัน 18.04 แต่ทางผู้พัฒนายังคงรองรับซอฟต์แวร์ที่ทำงานภายใต้สถาปัตยกรรมดังกล่าวในบางเวอร์ชัน (อาทิ เวอร์ชัน 19.10 และ 20.04 LTS)
รหัสรุ่น
โครงการ Ubuntu มีการออกรุ่นของระบบปฏิบัติการทุก 6 เดือน แต่ละรุ่นใช้เรียกโดยโค้ดเนม และเลขกำกับรุ่น ตามการพัฒนา ซึ่งใช้ตามเลขปีคริสต์ศักราชและเดือนที่ออก เช่น การออกในเดือนตุลาคม ค.ศ. 2004 จะมีเลขรุ่นเป็น 4.10 ใช้เป็นหมายเลขรุ่นไปด้วย
การเปิดตัวทุกเวอร์ชันจะออกช้ากว่า GNOME ประมาณ 1 เดือน, และออกตามหลัง 1 เดือน เมื่อ X.org ออกเวอร์ชันใหม่ ดังนั้นทุก ๆ การเปิดตัวของ Ubuntu จะประกอบด้วยเวอร์ชันใหม่ของทั้ง GNOME และ X
Ubuntu เวอร์ชันปกติจะได้รับการสนับสนุนเป็นเวลา 9 เดือน ส่วนเวอร์ชันที่มีการติดป้ายชื่อ Long Term Support (LTS) จะได้รับการสนับสนุนและการปรับปรุงเป็นเวลา 5 ปี และจะได้รับแพทช์รักษาความปลอดภัยเพิ่มอีก 5 ปี (รวมเป็น 10 ปี) ด้วย Extended Security Maintenance (ESM) ในบริการ Ubuntu Adventage
การนำเอาซอฟต์แวร์ที่มีลิขสิทธิ์มาใช้
Ubuntu มีการรับรองระบบเพื่ออยู่ในสมาคม Third party software Ubuntu ได้รับรองการเป็นเจ้าของซอฟต์แวร์ที่ทำงานได้ใน Ubuntu อย่างไรก็ตามหลายโปรแกรมที่ผู้ใช้คุ้นเคยของระบบปฏิบัติการที่ไม่ฟรี เช่น Microsoft Windows นั้นเข้ากันไม่ได้และไม่ได้ถูกรับรองจาก Ubuntu แต่ซอฟต์แวร์ที่มีลิขสิทธิ์บางตัวนั้นไม่ได้กำหนดในเรื่องการแจกจ่ายก็ได้มีการรวมเข้าไปเป็นส่วนหนึ่งของ Ubuntu เช่นกัน
รุ่นสำหรับเซิร์ฟเวอร์
ระบบขั้นต่ำที่แนะนำที่ได้ประสิทธิภาพที่สุดดังนี้:
รุ่นสำหรับคอมพิวเตอร์แบบตั้งโต๊ะ
สำหรับรุ่นที่ใช้กับเครื่องเดสก์ท็อปนั้นมีการแนะนำระบบขั้นต่ำที่ได้ประสิทธิภาพที่สุดดังนี้:
สำหรับคอมพิวเตอร์รุ่นเก่าที่ไม่ได้อยู่ในระบบที่แนะนำก็ยังมี Xubuntu และ Lubuntu ซึ่งมีการแนะนำระบบขั้นต่ำดังนี้:
การค้าประเวณี
การค้าประเวณี (prostitution) คือธุรกิจหรือวิธีปฏิบัติโดยการทำกิจกรรมทางเพศเพื่อแลกกับค่าตอบแทน ในรูปแบบต่าง ๆ เช่น เงิน ของ บริการ หรือประโยชน์แบบอื่นตามแต่ตกลง
หญิงค้าประเวณีนั้นเรียก นครโสเภณี (prostitute) แปลว่า "หญิงงามเมือง" (โสเภณี แปลว่า หญิงงาม) และมักตัดไปเรียกว่า "โสเภณี" เฉย ๆ ส่วนภาษาถิ่นอีสานเรียก "หญิงแม่จ้าง" และภาษาปากเรียก "กะหรี่", "หญิงหากิน" หรือ "อีตัว" เป็นต้น
สำนักของเหล่านครโสเภณีเรียก โรงนครโสเภณี, โรงหญิงนครโสเภณี หรือ ซ่องโสเภณี (bawdy house, brothel, disorderly house, house of ill fame หรือ house of prostitution)
ความหมาย
หญิงนครโสเภณีนั้นเรียกสั้น ๆ ว่า หญิงโสเภณี หรือโสเภณี ซึ่งเดิมพจนานุกรมฉบับราชบัณฑิตยสถาน (ฉบับ พ.ศ. 2493) ให้นิยามว่า "หญิงงามเมือง, หญิงคนชั่ว"
นครโสเภณี
ที่มีชื่อว่า "นครโสเภณี" นั้น ราชบัณฑิตยสถานว่าเห็นจะเป็นเพราะว่า หญิงพวกนี้อาศัยเมืองหรือนครเป็นที่หาเลี้ยงชีพ หญิงโสเภณีตามชนบทนั้นไม่มี เพราะการเป็นโสเภณีนั้นเป็นที่รังเกียจของสังคม ผู้หญิงพวกนี้จึงอาศัยที่ชุมชนเป็นที่หากิน อีกประการหนึ่ง ในเมืองหรือนครนั้นมีผู้คนลูกค้ามากมาย เป็นการสะดวกแก่การค้าประเวณี
อนึ่ง ว่ากันตามรากศัพท์แล้ว ราชบัณฑิตยสถานว่า "นคร" แปลว่าเมือง "โสภิณี" แปลว่าหญิงงาม "นครโสภิณี" จึงแปลว่า หญิงงามประจำเมือง หรือหญิงผู้ทำเมืองให้งาม คำว่า "นครโสเภณี" ปัจจุบันมักเรียกสั้น ๆ ว่า "โสเภณี"
หญิงโสเภณีมักรวมกลุ่มกันในสถานค้าประเวณีที่เรียกกันว่า "ซ่องโสเภณี" ซึ่งในภาษาไทยตามกฎหมายเก่า (พระราชบัญญัติป้องกันสัญจรโรค รัตนโกสินทรศก 127) ว่า "โรงหญิงนครโสเภณี" อย่างไรก็ดี หญิงโสเภณีอาจอยู่ตามโรงแรม สถานอาบอบนวด โรงน้ำชา ภัตตาคาร ร้านเสริมสวย หรือตามสถานบันเทิง หรืออาจอยู่บ้านส่วนตัวและรับจ้างร่วมประเวณีเฉพาะโอกาสก็ได้
หญิงงามเมือง
ที่แปลว่า "หญิงงามเมือง" นั้น คำนี้ความหมายเดิมหมายถึงเพียงนางบำเรอชั้นสูงประจำนครใหญ่ ๆ หรือนครหลวง มีหน้าที่ปรนนิบัติและบำเรอชายทั้งที่เป็นแขกเมืองและชาวเมืองให้เป็นที่ชอบใจโดยไม่ประสงค์จะมีลูกสืบสกุล เพราะหญิงประเภทนี้ถือว่าถ้ามีลูกแล้วตนก็ไม่เป็นที่ชอบใจของชายที่จะมาให้บำเรออีก นี้เป็นวัฒนธรรมโบราณของแถบเอเชียตะวันตก
มีตัวอย่างในสมัยพุทธกาลคือ นางสาลวดี มารดาของหมอชีวกโกมารภัจ นางเป็นนางบำเรอชั้นสูงประจำกรุงราชคฤห์ นครหลวงแคว้นมคธ (ปัจจุบันคือรัฐพิหาร ประเทศอินเดีย) เมื่อบำเรอชายแล้วก็เกิดตั้งท้องขึ้นจึงอ้างว่าเจ็บป่วยเพื่อปิดความจริงและไม่ยอมพบใครทั้งสิ้นตลอดเวลาตั้งท้องนั้น เมื่อคลอดแล้วได้เอาเบาะหุ้มห่อทารกใส่กระด้งไปทิ้งในเวลากลางคืน เจ้าชายอภัย พระราชโอรสพระเจ้าพิมพิสาร เสด็จไปพบและรับมาเลี้ยงจึงรอดตาย ทารกนั้นจึงได้ชื่อว่า "ชีวก" (/ชีวะกะ/) แปลว่า "ผู้มีชีวิต"
กะหรี่
คำว่า "กะหรี่" เป็นคำตลาดหมายถึง หญิงโสเภณี ตัดทอนและเพี้ยนมาจากคำเต็มว่า "ช็อกกะรี" และคำ "ช็อกกะรี" นี้ก็เพี้ยนมาจาก "ชอกกาลี" ซึ่งมาจากคำ "โฉกกฬี" ในภาษาฮินดี แปลว่า เด็กผู้หญิง คู่กับ "โฉกกฬา" (छोकरा, Chōkarā) ที่แปลว่า เด็กผู้ชาย เป็นทอด ๆ ซึ่งคำในภาษาฮินดี (ภาษาแขก) ไม่ได้มีความหมายว่า ผู้หญิงโสเภณี แต่อย่างใด
จำนงค์ ทองประเสริฐ ราชบัณฑิต สันนิษฐานว่า ที่เรียกหญิงโสเภณีว่า "โฉกกฬี" อันแปลว่า เด็กผู้หญิงนั้น คงเป็นทำนองเดียวกับที่เรียกหญิงโสเภณีว่า "อีหนู"
คำ "กะหรี่" ในความหมายว่า โสเภณี ยังไม่ปรากฏในพจนานุกรมฉบับราชบัณฑิตยสถานฉบับใด ๆ แต่ราชบัณฑิตยสถานบันทึกไว้ใน พจนานุกรมคำใหม่ ว่า "กะหรี่ น. โสเภณี (เป็นคำไม่สุภาพ)." ส่วนคำ "ช็อกกะรี" ปรากฏใน พจนานุกรมคำใหม่ เช่นกัน ความว่า "ช็อกกะรี น. โสเภณี."
ประวัติ
ในสมัยดึกดำบรรพ์ หญิงโสเภณีไม่มีราคาหรือไม่ถือว่าต่ำช้า เพราะในสมัยนั้นไม่ถือธรรมเนียมหรือคุณค่าทางพรหมจารี การสมสู่เป็นไปโดยเสรีและสะดวก ยิ่งกว่านั้นยังปรากฏว่า ชาวสลาฟโบราณถือว่า หญิงดีมีค่านั้นจะต้องมีชายรักใคร่เสน่หาร่วมประเวณีมาก่อนสมรส ถ้าสามีตรวจพบว่าภริยาของตนมีพรหมจารีที่ยังไม่ถูกทำลายก็มักไม่พอใจ บางรายถึงขนาดขับไล่ไสส่งภริยาไปก็มี เนื่องจากอุดมคติในเรื่องพรหมจารีมีอยู่เช่นนี้ จึงทำให้ผู้หญิงบางหมู่แสวงหาเครื่องหมายจากการกระทำอย่างใดอย่างหนึ่งของชายคู่รักเพื่อเก็บไว้อวดชายที่มาเป็นสามี เมื่อเสรีภาพในการร่วมประเวณีมีอยู่เช่นนั้น หญิงโสเภณีในยุคแรกเริ่มเดิมทีก็นับว่าไม่มี
จากการศึกษาพบว่า หญิงโสเภณีมีกำเนิดมาจากพิธีการทางศาสนา ปฏิบัติกันอยู่ในเอเชียตะวันตกเป็นส่วนใหญ่ คือหญิงสาวจะต้องกระทำพิธีสละพรหมจารีของตนเพื่อบูชาเทวีผู้ซึ่งมีชื่อเรียกขานแตกต่างกันไปในแต่ละท้องถิ่น เช่น ของอินเดียได้แก่พิธีบูชาพระแม่กาลีซึ่งบางทีก็เรียก "ทุรคาบูชา" (ฮินดี: Durgapuja) พิธีเช่นว่านี้สืบเนื่องมาจากความเชื่อที่ว่าผู้หญิงมีความรู้สึกฝังใจอยู่กับชายคนแรกที่เธอร่วมประเวณีด้วย การสละพรหมจารีดังกล่าวจึงกระทำเพื่อบูชาเทวีเบื้องบนเสีย และชายผู้ร่วมประเวณีด้วยนั้นก็มักจะเป็นแขกแปลกหน้าที่หญิงนั้นไม่รู้จัก โดยถือกันว่าชายแปลกถิ่นเป็นผู้ศักดิ์สิทธิ์ซึ่งจะนำโชคลาภมาสู่ตน
บางท้องที่ก็มีพิธีกรรมทางโสเภณีเพื่อการศาสนา เช่น นักบวชหญิงร่วมกันจัดพิธีกรรมต่าง ๆ ทางโสเภณีซึ่งถือว่าเป็นการพลีกายเพื่อศาสนา เงินที่ได้จากพิธีกรรมทางเพศดังกล่าวจะส่งเข้าบำรุงศาสนา บางแห่งหญิงสาวต้องไปวัดเพื่อขอให้นักบวชชายเบิกพรหมจารีให้ โดยถือว่านักบวชเป็นตัวแทนของพระเจ้า บางแห่งหญิงสาวอุทิศตนเป็นนางบำเรอประจำวัด เพื่อร้องรำทำเพลงบำเรอพวกนักบวชและพวกธุดงค์ที่มาสักการะเทพเจ้าในสำนักตน ทั้งหมดนี้เป็นจุดกำเนิดของหญิงโสเภณีในปัจจุบัน แต่โสเภณีทางศาสนาดังกล่าวมาแล้วกระทำในคลองจารีตประเพณีของศาสนา ไม่อื้ออึงหรืออุจาดนัก
ต่อมาเกิดมีธรรมเนียมใหม่คือ หญิงสาวหันมาเป็นโสเภณีเพื่อสะสมทุนทรัพย์สำหรับสมรส ชายที่สมสู่ไม่ต้องวางเงินบนแท่นบูชาแต่ให้ใส่ลงในเสื้อของหญิง ภายหลังหาเงินได้สองสามปีก็จะกลับบ้านเพื่อแต่งงาน และถือกันว่าหญิงที่ได้ผ่านการเป็นโสเภณีมาแล้วเป็นแบบอย่างของเมียและแม่ที่ดี การปฏิบัติของหญิงโสเภณีประเภทหลังนี้ บางคนก็กระทำไปโดยมิได้เกี่ยวข้องกับพิธีทางศาสนาเลย
ครั้นกาลเวลาล่วงมา อารยธรรมในทางวัตถุนิยมเพิ่มมากขึ้น การโสเภณีทางศาสนาค่อยเลือนลางจางไป โดยมีโสเภณีทางโลกเข้ามาแทนที่ โรงหญิงโสเภณีโรงแรกจึงถือกำเนิดขึ้นที่กรุงเอเธนส์ โดยเป็นโรงหญิงโสเภณีสาธารณะ เก็บเงินรายได้บำรุงการกุศล ผู้จัดตั้งชื่อ "โซลอน" (Solon) เป็นนักกฎหมายและนักปฏิรูป วัตถุประสงค์ในการตั้งโรงหญิงโสเภณีดังกล่าวมีสองประการ คือ 1) เพื่อคุ้มครองอารักขาความบริสุทธิ์ให้แก่ครอบครัวของประชาชน มิให้มีการซ่องเสพชนิดลักลอบและมีชู้ และ 2) เพื่อหารายได้บำรุงการกุศลต่าง ๆ
จากนั้นโสเภณีก็ได้คลี่คลายขยายตัวเรื่อยมาจนกระทั่งเป็นอยู่อย่างปัจจุบัน
ลักษณะทางการหาเลี้ยงชีพ
ลักษณะสำคัญของหญิงโสเภณีคือ ประพฤติตนสำส่อนในทางประเวณี ด้วยการรับจ้างกระทำชำเรากับชายหลายคนเพื่อผลประโยชน์ตอบแทน หรือกล่าวอีกนัยหนึ่งว่าเป็นหญิงที่ค้าประเวณีกับชายทั่วไป เพราะฉะนั้น ถ้าหญิงร่วมประเวณีกับชายทั่วไปเป็นประจำไม่สำส่อน แม้จะได้รับค่าตอบแทนก็ตาม ก็ไม่อาจเรียกได้ว่าเป็นหญิงโสเภณี
ตัวอย่างสำหรับลักษณะข้างต้น มีกรณีหนึ่งเกิดขึ้นในประเทศเยอรมนีเมื่อนานมาแล้ว ข้อเท็จจริงมีว่า หญิงคนหนึ่งเป็นภริยาเก็บของเศรษฐีคนหนึ่ง ต่อมาเศรษฐีนั้นประสบอุบัติเหตุต้องนอนรักษาตัวอยู่ในโรงพยาบาล ทำให้เธอหวนกลับไปคบกับคู่รักเก่าซึ่งมาหาสู่เธอที่บ้านสองสามครั้งและได้รับรางวัลเป็นเงินจากชายคู่รักเก่านี้ เธอถูกตำรวจจับและถูกลงโทษจำคุกหนึ่งวันฐานประพฤติตนเป็นหญิงโสเภณี ต่อมาเธอได้อุทธรณ์โต้แย้งว่า เธอมิใช่หญิงโสเภณี จากตัวอย่างกรณีนี้ทำให้นักกฎหมายเยอรมันวางหลักเกณฑ์เกี่ยวกับคำว่า "โสเภณี" เสียใหม่ว่า สตรีที่ได้รับรายได้ทั้งสิ้นหรือบางส่วนจากผู้มาเกี่ยวข้องด้วยในทางประเวณีเป็นประจำ ไม่เรียกว่าเป็นผู้ค้าประเวณี
นายสถิตย์ เล็งไธสง ผู้พิพากษาศาลฎีกา แสดงความเห็นเกี่ยวกับหลักกฎหมายเยอรมันดังกล่าวว่า